মুন্সিগঞ্জের মানবাধিকার কর্মীকে জীবন নাসের হুমকি।ইকবাল হোছাইন ইকু। গত ১০ই মে হিউম্যান রাইটস রিভিউ সোসাইটির মুন্সিগঞ্জ জেলার সদস্য ফয়সাল হাওলাদারকে জীবন নাসের হুমকী দেয়া হয়। জানা যায়, মুন্সিগঞ্জের সিরাজদিখান থানার ছোট পাউলদিয়া ইউনিয়নের গোবরদি গ্রামের আসমার (২২) সাথে একই জেলার লৌহজং থানার শিলিংপুর ইউনিয়নের হুগলি গ্রামের মো: শফিকুল শেখের (২৮) পারিবারিকভাবে বিয়ে হয়। এখন তাদের ৩ মাসের বাচ্চাও আছে। এরই মাঝে হঠাৎ করে শফিকুলের বিয়ের সাধ জাগে। তাই স্ত্রী আসমাকে নানাভাবে নির্যাতন চালাতে থাকে। তিনি আসমাকে বলেন- আমি এখন বিয়ে করলে ২লক্ষ টাকা ও তোমার চেয়ে বেশি শিক্ষিত মেয়ে পাব। তোমার বাবাতো আমাকে ৯০ হাজার টাকা আর ৮ আনি স্বর্ণ দিয়েছে। তাই তোমাকে আমি আর রাখবনা। আসমার বোন সালমা জানান, গত মঙ্গলবার ১০ তারিখে শফিকুল তার স্ত্রীকে ২৫০ গ্রাম চাউল দিয়ে বাসায় রেখে অসুস্থ শিশুকে চিকিৎসার জন্য হাসপাতালে নিয়ে আসেন। এর ফলে ৭-৮ ঘন্টা মায়ের দুধ না পাওয়ায় শিশুর সমস্যা দেখা দেয়। এই কারণেই হিউম্যান রাইটসের দ্বারস্থ হন বলে সালমা জানান। তাই মানবাধিকার কর্মী ফয়সাল হাওলাদারের সাথে এই ঘটনার তদন্তে আসেন মানবাধিকার সংস্থার মুন্সিগঞ্জের গোয়েন্দা আ: আউয়াল। শফিকুলের সাথে আলোচনার এক পর্যায়ে মানবাধিকার কর্মী ফয়সাল বলে উঠেন- আইনের উর্দ্ধে কেউ যেতে পারবেনা। কৌশলে শফিকুল আলাদা ডেকে নিয়ে ফয়সালকে এই ঘটনার তদন্ত না করার শর্তে মেরে ফেলার হুমকি দেয় বলে জানান আ: আউয়াল। তাই জীবনের নিরাপত্তার জন্য গত বুধবার ১১ তারিখে ফয়সাল লৌহজং থানায় একটি সাধারণ ডায়েরী করেন। জিডি নং:- ৩৭৭। যারা হুমকি প্রদান করেছেন বলে জিডিতে উল্লেখ রয়েছে-১) মো: রনি বেপারি (২৪), পিতা-আ: মোতালেব বেপারি ২) মো: মমিন (২২), পিতা-মৃত তোফাজ্জল শেখ ৩) মো: শফিকুল (২৮) পিতা- মৃত তোফাজ্জল শেখ